Dabo FM ta kaddamar da fara shirye-shirye. | Dabo FM Online
On: Thu 13 ربيع الثاني 1440AH 20-12-2018AD
Ranar Juma’a 21/12/2018, shugaban tashar ya jagoranci fara shirye-shirye. Taron wanda ya samu halartar mutane daban daban wadanda suka hada da Mal. Ibrahim Haruna Luda babban ma’akaci a asibitin Specialist dake jihar bauchin Nijeriya, Mal. Muhammad Yusuf Baba Madugu, Abdullahi Muhammad Saleh (MLT), Yusuf Abubakar Kama, Ibrahim Sa’idu da Mal Muhammad Auwal.
A jawabin shugaban Mal Muhammad Aliyu Dangalan ya bayyana jin dadinshi na yadda mutane suka amsa gayyata domin kaddamar da fara shirye- shiryen.
“Bismillahi rahmanirrahim, Ina yiwa Allah godiya daya nuna mana wannan rana mai cike da tarihi, ranar da Allah ya bamu ikon tabbatar da abinda muka dauki dogon lokaci muna fatan fara yi. Wannan kafa mai suna DABO FM kafa ce wacce muka kafa domin wayar da kan al’ummar mu musamman matasa akan matsolin da muka dade muna fuskanta ta fannin zamantakewa dama sassan rayuwa. Muna da shiri na bullo da hanyar karatu a sauƙaƙe domin sadar da matasan mu ga yanar gizo gizo.”
“Gaskiya naji dadi kuma nayi farin ciki da bude wannan gidan rediyo da yara matasa yan arewa suke kokarin sadarwa. Musamman shirin da mukaji na wayar da kan matasa, kuma yakamata ku riƙa fada musu cigaban da kuka ganin anan. –Mal Ibrahim Haruna Luda
http://dabofm.com/wp-content/uploads/2008/06/MAL-iBRHIM.mp3
Wanann rediyo tana ilmantar da mutane akan zamantakewa musamman bangaren matasa da ma zamantakewar aure. Muna godiya da wannan gayyata da aka mana.– Mal. Yusuf Baba Madugu
http://dabofm.com/wp-content/uploads/2008/06/YUSUF.mp3
Yau ranar farin ciki ce sosai ce sosai ace an gayyace ka kazo kaga abinda dan’uwanka matashi yayi. Wannan radio tana kawo shirye shirye na matasa gaba daya kuma yau ace matashi ɗan’uwanka yana kawo abu na wayar da kan al’umma. – Yusuf Abubakar Kama.
http://dabofm.com/wp-content/uploads/2008/06/YUSUF-1-ADW.mp3
Daga karshe ina muku godiya da kuka samu damar halatar wannan taro kuma muna fata zaku sanar da abokai da kuma yan uwa. Allah ya taimakemu ya bamu iko cigaba da wannan babban aikin da muka dauko.
Anyi wannan taro ne a kasar garin Jaipur dake arewacin kasar Indiya a jihar Rajasthan.
Previous Post: Kwankwaso ya jagoranci ƙaddamar da yaƙin neman zabe.
Next Post: Zanza-zangar nuna damuwar kashe-kashe a zamfara.
Hotuna: Sadio Mane yana wanke bandakin Masallaci cikin wani faifan bidiyo